
REPUBLIKA E SHQIPËRISË
BASHKIA KORÇË
KRYETARI


Nr.______prot.                                                                                  Korçë, më___.___.___

SHPALLJE PËR VEND TË LIRË PUNE NË DREJTORINË E KUJDESIT SOCIAL

Në zbatim të ligjit 139/2015 “Për vetëqeverisjen  vendore”, ligjit nr. 7961, datë 12.7.1995 “Kodi i Punës së Republikës së Shqipërisë”, i ndryshuar, ligjit nr. 44/2015 “Kodi i Procedurës Administrative i Republikës së Shqipërisë” i ndryshuar, në Vendimin e Këshillit të Ministrave nr. 142 datë 12.03.2014 “Për përshkrimin dhe klasifikimin e pozicioneve të punës në institucionet e administratës shtetërore dhe institucioneve të pavaruara”, në Vendimin e Këshillit të Ministrave nr. 165 datë 02.03.2016 “Për grupimin e njësive të vetëqeverisjes vendore për efekt page dhe caktimin e kufijve të pagave të funksionarëve të zgjedhur e të emëruar, të nëpunësve civilë e të punonjësve administrativë të vetëqeverisjes vendore” i ndryshuar, në Vendimin e Këshillit të Ministrave nr.  717 datë 23.06.2009 “Për pagat e punonjësve mbështetës të institucioneve buxhetore”, të ndryshuar, në Vendimin e Këshillit të Bashkisë nr. 147 datë 28.12.2020 “Mbi miratimin e buxhetit vjetor 2021 të Bashkisë Korçë”, Vendimin e Këshillit te Bashkisë nr. 146 datë 28.12.2020 “Për miratimin e nivelit të pagave të punonjësve e të personave të tjerë të zgjedhur ose të emëruar në institucionin e Bashkisë dhe Institucioneve të varësisë për vitin 2021”  dhe në urdhërin e kryetarit të bashkisë Korçë nr. 23 datë 12.01.2021 “Për miratimin e strukturës së administratës së Bashkisë Korçë për vitin 2021 Bashkia Korçë do të fillojë proçedurat për plotësimin vendit vakant në Drejtorinë e Kujdesit Social, si më poshtë: 

· 1 Psikolog në Sektorin e Shërbimeve për Fëmijët me Aftësi Ndryshe në Drejtorinë e Kujdesit Social


Përshkrimi përgjithësues i punës për pozicionin si më sipër është: 
· Kryen teste inteligjence për përcaktimin e koeficientit të inteligjencës
· Kryen teste të vizatimit për përdorues të veçantë
· Kryen teste vizualo-motore për vlerësimin e aftësive shkollore
· Bën teste psikologjike për persona me probleme të rënda emocionale
· Diskuton me ekipin problemet e përdoruesit të shërbimit
· Ndan dhe diskuton me anëtarët e ekipit informacionin e nevojshëm 
· Diskuton për problem psiko-emocionale, për probleme të sjelljes, si dhe qëndrimin që stafi duhet të mbaj ndaj tyre
· Diskuton mbi aftësitë e përdoruesit në fusha të ndryshme.
· Jep mendimin në trajtimin e e problemeve të ndryshme emocionale (frikëra, xhelozira, etj).
· Diskuton mbi sjelljet jo tipike të personit si: ritualet, obsesionet, stereotipitë apo çrregullimet e integritetit sensorial dhe qëndrimet ndaj tyre.
· Diskuton mbi pikat e forta të përdoruesit të shërbimit dhe stimulimin e tyre.
· Përcakton fushat e ndërhyrjes imediate.
· Merr pjesë në hartimin e raportit të vlerësimit të nevojave.
· Merr pjesë në hartimin e planit edukativ individual së bashku me ekipin multidisiplinar.
· Merr pjesë në rivlerësime.
· Jepmendime për ndërhyrjen me kujdestarin.
· Plotëson dokumentacionin individual të klientit për problemet e mësipërme dhe e mirëmban atë.
· Ofron teknika të trajtimit terapeutik për përdoruesit në bazë të PEI në fushën e konjicionit, të problemeve psikoemocionale dhe problemeve të sjelljes.
· Kryen këshillim psikologjik
· Kryen mbështetje emocionale për përdorues që e kanë të nevojshme.
· Ndërhyn në situata të sjelljes ekstreme nga përdorues të ndryshëm.
· Jep teknika dhe terapi për modifikimin e sjelljeve jo të përshtatshme.
· Merr kontakte me kujdestarin dhe anëtarët e tjerë të familjes
· Analizon çdo marrëdhënie të klientit me anëtarët e tjerë të familjes
· Analizon marrëdhëniet e anëtarëve ndërmjet tyre duke analizuar ndikimin e tyre te përdoruesi
· Vlerëson faktorë të tjerë familjar ( abuzim, hiperproteksion, neglizhim) që mund të kenë ndikim në problemet e personave me AK
· Vlerëson gjendjen psikoemocionale të kujdestarit
· Udhëzon dhe informon kujdestarin për çdo problem të rëndësishëm të përdoruesit të shërbimit
· Planifikon dhe realizon ndërhyrjen psiko-edukative në familje
· Jep këshillime për kujdestarin me qëllim largimin e stresit, stigmës, etj.
· Jep mbështetje psiko-emocionale për të, duke krijuar grupe mbështetje me prindër me qëllim: lehtësimin e streseve, ndarje eksperiencash të përbashkëta , etj.
Kandidatët duhet të plotësojnë kërkesat e posaçme si vijon:
1. Të jetë shtetas shqiptar; 
2. Të ketë zotësi të plotë për të vepruar;
3.  Të zotërojë gjuhën shqipe, të shkruar dhe të folur;
4.  Të jetë në kushte shëndetësore që e lejojnë të kryejë detyrën përkatëse; 
5. Të mos jetë i dënuar me vendim të gjykatave shqiptare dhe/ose të huaja për vepra penale kundër personit, të kryera me dashje, sipas përcaktimeve në kreun II, të pjesës së posaçme të Kodit Penal;
6. Të mos jetë marrë ndaj tij nga gjykatat shqiptare dhe/ose të huaja asnjë vendim që lidhet me masat mbrojtëse ndaj dhunës në familje;
7. Ndaj tij të mos jetë marrë masa disiplinore e largimit; 
8. Të zotërojë minimalisht nivelin e diplomës bachelor në fushën përkatëse Psikolog;
9. Të jetë i pajisur me licensë të ushtrimit të profesionit Psikolog;
10. Të jetë pjesë e Urdhrit të Psikologut;
11. Te ketë trajnimin dhe çertifikimin në fushën e mbrotjes së të drejtave të fëmijëve.

DOKUMENTACIONI, MËNYRA DHE AFATI I DORËZIMIT 
     Kandidatët duhet të dorëzojnë dokumentat si më poshtë: 
· Kërkesë me shkrim;
· Curriculum vitae;
· Certifikatë e  përbërjes familjare;
· Fotokopje e kartës së identitetit;
· Dëftesë ose diplomë të noterizuar;
· Listë e notave e noterizuar;
· Dëshmi kualifikimi për trajnimin në fushën e mbrojtjes së të drejtave të fëmijëve;
· Librezë pune ( në qoftë se ka punuar);
· Rekomandim nga punëdhënësi i mëparshëm;
· Dëshmi e gjendjes mjekësore;
· Dëshmi e gjendjes gjyqësore;
· Vërtetim gjykate dhe prokurorie;
· Foto – 2 copë me përmasa 4 * 5.5cm;
· Foto – 1 copë e madhe me përmasa 9* 12 cm;
· Vetdeklarim i gjëndjes gjyqësore.


Dokumentat duhet të dorëzohen me postë ose pranë Drejtorisë së Burimeve Njerëzore pranë Bashkisë Korçë brenda datës 14.05.2021.

REZULTATET PËR FAZËN E VERIFIKIMIT PARAPRAK TË DOKUMENTACIONIT 
Në datën 21.05.2021 Drejtoria e Burimeve Njerëzore  në Bashkinë e Korçës do të njoftojë individualisht kandidatët fitues që plotësojnë kushtet dhe kërkesat e posaçme.
                




                                                      KRYETARI I BASHKISË
                                                       Sotiraq Filo


image1.jpeg




